CELEX: 32015R1394
Language: fi
Date: 2015-08-13 00:00:00
Title: Komission täytäntöönpanoasetus (EU) 2015/1394, annettu 13 päivänä elokuuta 2015, lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun asetuksen (EU) N:o 470/2014, sellaisena kuin se on muutettuna asetuksella (EU) 2015/588, muuttamisesta neuvoston asetuksen (EY) N:o 1225/2009 12 artiklan nojalla uudelleen aloitetun absorptiotutkimuksen perusteella

14.8.2015   
            
            
               FI
            
            
               Euroopan unionin virallinen lehti
            
            
               L 215/42
            
         KOMISSION TÄYTÄNTÖÖNPANOASETUS (EU) 2015/1394,
   annettu 13 päivänä elokuuta 2015,
   lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun asetuksen (EU) N:o 470/2014, sellaisena kuin se on muutettuna asetuksella (EU) 2015/588, muuttamisesta neuvoston asetuksen (EY) N:o 1225/2009 12 artiklan nojalla uudelleen aloitetun absorptiotutkimuksen perusteella
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 12 artiklan 3 kohdan,
   sekä katsoo seuraavaa:
   A.   MENETTELY
   
   1.   Alkuperäiset toimenpiteet
   
   
               (1)
            
            
               Tällä hetkellä voimassa olevat toimenpiteet, jäljempänä ’alkuperäiset toimenpiteet’, ovat komission täytäntöönpanoasetuksella (EU) N:o 470/2014 (2) käyttöön otettuja lopullisia polkumyyntitulleja, jotka vaihtelevat 0,4 prosentista 36,1 prosenttiin. Kyseisen asetuksen 1 artiklan 2 kohtaa muutettiin komission täytäntöönpanoasetuksella (EU) 2015/588 (3). Lisäksi komissio otti komission täytäntöönpanoasetuksella (EU) N:o 471/2014 (4) käyttöön tasoitustullit, jotka vaihtelevat 3,2 prosentista 17,1 prosenttiin.
            
         2.   Uudelleen aloitettavaa absorptiotutkimusta koskeva pyyntö
   
   
               (2)
            
            
               Marraskuun 12 päivänä 2014 jätettiin uudelleen aloitettavaa, alkuperäisiin polkumyyntitoimenpiteisiin liittyvää absorptiotutkimusta koskeva pyyntö perusasetuksen 12 artiklan nojalla. Pyynnön esitti EU ProSun Glass -järjestö, jäljempänä ’pyynnön esittäjä’, sellaisten tuottajien puolesta, joiden tuotanto muodostaa yli 25 prosenttia aurinkopaneeleissa käytettävän lasin kokonaistuotannosta unionissa.
            
         
               (3)
            
            
               Pyynnön esittäjä toimitti riittävän näytön siitä, että vientihinnat ovat laskeneet alkuperäisen tutkimusajanjakson jälkeen samoin kuin ennen alkuperäisten toimenpiteiden käyttöönottoa ja sen jälkeen. Tämä on pyynnön esittäjän mukaan johtanut polkumyyntimarginaalin kasvuun, mikä on haitannut alkuperäisten toimenpiteiden aiottuja korjaavia vaikutuksia. Pyynnön esittäjä toimitti näyttöä myös siitä, että aurinkopaneeleissa käytettävän lasin tuonti unioniin on edelleen jatkunut merkittävinä määrinä.
            
         
               (4)
            
            
               Komissio ilmoitti 19 päivänä joulukuuta 2014Euroopan unionin virallisessa lehdessä julkaistulla ilmoituksella perusasetuksen 12 artiklan mukaisen Kiinan kansantasavallasta, jäljempänä ’Kiina’, peräisin olevan aurinkopaneeleissa käytettävän lasin tuontiin sovellettavia polkumyyntitoimenpiteitä koskevan absorptiotutkimuksen aloittamisesta uudelleen (5).
            
         3.   Uudelleen aloitetun tutkimuksen osapuolet
   
   
               (5)
            
            
               Tutkimuksen uudelleen aloittamista koskevassa ilmoituksessa komissio pyysi asianomaisia osapuolia ottamaan siihen yhteyttä tutkimukseen osallistumista varten. Lisäksi komissio ilmoitti tutkimuksen vireillepanosta nimenomaisesti pyynnön esittäjälle, muille tiedossa oleville unionin tuottajille, tiedossa oleville Kiinassa toimiville vientiä harjoittaville tuottajille, tuojille, kauppiaille, käyttäjille, tavarantoimittajille ja Kiinan viranomaisille ja kehotti niitä osallistumaan tutkimukseen.
            
         
               (6)
            
            
               Asianomaisilla osapuolilla oli mahdollisuus esittää huomautuksia tutkimuksen uudelleen aloittamisesta ja pyytää tulla komission ja/tai kuulemisesta kauppaan liittyvissä menettelyissä vastaavan neuvonantajan kuulemiksi. Päätelmien ilmoittamisen jälkeen yksi osapuoli pyysi tällaista kuulemista komission kanssa, ja se sai esittää kantansa 23 päivänä kesäkuuta 2015.
            
         4.   Kiinassa toimivia vientiä harjoittavia tuottajia koskeva otanta
   
   
               (7)
            
            
               Komissio ilmoitti tutkimuksen uudelleen aloittamista koskevassa ilmoituksessa, että se saattaa soveltaa asianomaisiin osapuoliin otantaa perusasetuksen 17 artiklan mukaisesti.
            
         
               (8)
            
            
               Voidakseen päättää otannan tarpeellisuudesta ja muodostaakseen tarvittaessa otoksen komissio pyysi kaikkia Kiinassa toimivia vientiä harjoittavia tuottajia toimittamaan tutkimuksen uudelleen aloittamista koskevassa ilmoituksessa mainitut tiedot. Lisäksi komissio pyysi Kiinan kansantasavallan Euroopan unionissa olevaa edustustoa ilmoittamaan muista mahdollisista vientiä harjoittavista tuottajista, jotka saattaisivat olla kiinnostuneita osallistumaan tutkimukseen, ja/tai ottamaan yhteyttä niihin.
            
         
               (9)
            
            
               Viisi kiinalaista vientiä harjoittavaa tuottajaa tai vientiä harjoittavien tuottajien ryhmää, joiden osuus Kiinasta unioniin suuntautuvasta kokonaisviennistä oli tämän tutkimuksen aikana noin 70 prosenttia, toimitti pyydetyt tiedot ja suostui osallistumaan otokseen. Komissio valitsi perusasetuksen 17 artiklan 1 kohdan mukaisesti kahdesta yritysryhmästä koostuvan otoksen, joka perustui unioniin suuntautuneen viennin suurimpaan edustavaan määrään, jota voitiin kohtuudella tutkia käytettävissä olevassa ajassa. Valittujen kahden yritysryhmän osuus on yli 60 prosenttia Kiinasta unioniin suuntautuvan viennin kokonaismäärästä ja 94 prosenttia niiden yritysten viennistä, jotka toimivat yhteistyössä tässä tutkimuksessa.
            
         
               (10)
            
            
               Perusasetuksen 17 artiklan 2 kohdan mukaisesti kaikkia tiedossa olleita vientiä harjoittavia tuottajia ja asianomaisen maan viranomaisia kuultiin otoksen valinnasta. Huomautuksia ei esitetty. Näin ollen komissio päätti säilyttää ehdotetun kahdesta yritysryhmästä koostuvan otoksen, ja kaikille asianomaisille osapuolille ilmoitettiin lopullisesti valitusta otoksesta.
            
         
               (11)
            
            
               Aurinkopaneeleissa käytettävän lasin vientiä harjoittavien tuottajien otos oli sen vuoksi seuraava:
               
                           —
                        
                        
                           Flat Solar Glass Group Co., Ltd, jäljempänä ’Flat Glass -ryhmä’
                        
                     
                           —
                        
                        
                           Xinyi PV Products (Anhui) Holdings, jäljempänä ’Xinyi-ryhmä’.
                        
                     
         5.   Vastaukset kyselyyn
   
   
               (12)
            
            
               Komissio lähetti kyselylomakkeet kummallekin valitulle kiinalaiselle vientiä harjoittavien tuottajien ryhmälle, etuyhteydettömille tuojille sekä käyttäjille, jotka ilmoittautuivat tutkimuksen uudelleen aloittamista koskevassa ilmoituksessa asetetussa määräajassa.
            
         
               (13)
            
            
               Kyselyyn vastasi kaksi kiinalaista vientiä harjoittavaa tuottajaa ja kolme etuyhteydetöntä unionin tuojaa/käyttäjää.
            
         6.   Tarkastuskäynnit
   
   
               (14)
            
            
               Komissio hankki ja tarkisti kaikki kyseisen uuden tutkimuksen kannalta tarpeellisina pitämänsä tiedot. Perusasetuksen 16 artiklan mukaisia tarkastuskäyntejä tehtiin seuraavien yritysten toimitiloihin:
               
                           —
                        
                        
                           Flat Glass Group, Jiaxing, Zhejiang, Kiina
                        
                     
                           —
                        
                        
                           Xinyi Group, Wuhu, Anhui, Kiina.
                        
                     
         7.   Ilmoittaminen osapuolille
   
   
               (15)
            
            
               Kaikille asianomaisille osapuolille ilmoitettiin päätelmistä asiakirjalla, joka sisälsi ne olennaiset tosiseikat ja huomiot, joiden perusteella komissio ehdotti Kiinan kansantasavallasta peräisin olevaa aurinkopaneeleissa käytettävää lasia koskevan lopullisen polkumyyntitullin muuttamista. Kaikille osapuolille ilmoitettiin määräajasta, jonka kuluessa ne voivat esittää huomautuksia päätelmistä.
            
         
               (16)
            
            
               Kaikkia asianomaisten osapuolten toimittamia huomautuksia tarkasteltiin, ja ne otettiin huomioon soveltuvin osin.
            
         8.   Tutkimusajanjakso
   
   
               (17)
            
            
               Tämän uuden tutkimuksen absorptiotutkimusajanjakso alkoi 1 päivänä joulukuuta 2013 ja päättyi 30 päivänä marraskuuta 2014. Absorptiotutkimusajanjakson vientihintoja verrattiin niihin alkuperäisen tutkimusajanjakson vientihintoihin, jotka johtivat alkuperäisten toimenpiteiden käyttöönottoon; alkuperäinen tutkimusajanjakso kattoi 1 päivän tammikuuta 2012 ja 31 päivän joulukuuta 2012 välisen ajan.
            
         B.   TARKASTELTAVANA OLEVA TUOTE JA SAMANKALTAINEN TUOTE
   
   
               (18)
            
            
               Tämän tutkimuksen kohteena oleva tuote on sama kuin alkuperäisessä tutkimuksessa, ja se määritellään Kiinasta peräisin olevaksi aurinkopaneeleissa käytettäväksi lasiksi, joka on karkaistua tasomaista soodakalkkilasia, jonka rautapitoisuus on alle 300 ppm, aurinkoenergian läpäisyaste yli 88 % (mitattuna olosuhteissa AM1,5 300–2 500 nm), lämmönkestävyys 250 °C (mitattuna EN 12150 -standardin mukaan), lämpöshokinkestävyys Δ 150 K (mitattuna EN 12150 -standardin mukaan) ja jonka mekaaninen lujuus on vähintään 90 N/mm2 (mitattuna EN 1288–3 -standardin mukaan), jäljempänä ’tarkasteltavana oleva tuote’, ja joka luokitellaan tällä hetkellä CN-koodiin ex 7007 19 80.
            
         
               (19)
            
            
               Tutkimuksessa kävi ilmi, että tarkasteltavana olevalla tuotteella, Kiinan kotimarkkinoilla tuotetulla ja myydyllä tuotteella, Turkin kotimarkkinoilla tuotetulla ja myydyllä tuotteella (Turkkia käytettiin vertailumaana alkuperäisessä tutkimuksessa) ja unionin tuotannonalan unionissa tuottamalla ja myymällä tuotteella on samat fyysiset, kemialliset ja tekniset perusominaisuudet ja peruskäyttötarkoitukset. Tämän vuoksi niitä pidetään perusasetuksen 1 artiklan 4 kohdassa tarkoitettuina samankaltaisina tuotteina.
            
         C.   PÄÄTELMÄT
   
   
               (20)
            
            
               Perusasetuksen 12 artiklan mukaisen uudelleen aloitetun absorptiotutkimuksen tarkoituksena on määrittää, ovatko vientihinnat laskeneet vai eivät tai onko Kiinasta peräisin olevan aurinkopaneeleissa käytettävän lasin jälleenmyyntihintojen tai myöhempien myyntihintojen muutos unionissa ollut riittämätön alkuperäisten toimenpiteiden käyttöönoton jälkeen. Jos todetaan, että absorptiota on tapahtunut, olisi laskettava uusi polkumyyntimarginaali.
            
         1.   Vientihintojen lasku
   
   
               (21)
            
            
               Tarkasteltavana olevan tuotteen vienti tapahtui absorptiotutkimusajanjaksolla suoraan etuyhteydettömille asiakkaille EU:ssa.
            
         
               (22)
            
            
               Komissio vertasi kummankin otokseen kuuluvan ryhmän osalta absorptiotutkimusajanjaksolla myytyjen tuotelajien hintoja alkuperäisellä tutkimusajanjaksolla myytyjen samojen tuotelajien hintoihin ja laski kummankin ryhmän osalta absorption painotetun keskiarvon.
            
         
               (23)
            
            
               Alkuperäisen tutkimuksen aikana otokseen valitut yritykset veivät pääasiassa aurinkopaneeleissa käytettävää pinnoittamatonta lasia ja joitakin pieniä määriä pinnoitettua lasia. Keskimääräisen eron pinnoittamattoman ja pinnoitetun lasin myyntihinnoissa todettiin alkuperäisen tutkimuksen aikana olevan noin 20 prosenttia. Aurinkopaneelien alalla on kuitenkin sittemmin siirrytty maailmanlaajuisesti käyttämään enemmän pinnoitettua kuin pinnoittamatonta lasia, sillä pinnoitettu lasi on tehokkaampi tuote. Nyt pinnoitetusta lasista on tullut normi, ja aurinkopaneeleissa käytettävää pinnoittamatonta lasia asennetaan pääasiassa ympäristöihin, joissa vallitsevat epäsuotuisat ja vaativat sääolosuhteet. Tämä kehitys näkyy myös otokseen valittujen vientiä harjoittavien tuottajien vientikäyttäytymisessä, sillä niiden viennissä siirryttiin täysin pinnoittamattomasta pinnoitettuun aurinkopaneeleissa käytettävään lasiin.
            
         
               (24)
            
            
               Tutkimusajanjakson ja absorptiotutkimusajanjakson vientihintojen vertailu osoittaa, että Flat Glass -ryhmän vientihinnat olivat laskeneet keskimäärin 17,6 prosenttia ja Xinyi-ryhmän 30,4 prosenttia absorptiotutkimusajanjaksolla viedyn tarkasteltavana olevan tuotteen osalta. Absorptiota voidaan näin ollen todeta tapahtuneen molempien yritysryhmien osalta.
            
         
               (25)
            
            
               Perusasetuksen 12 artiklan 2 kohdan mukaisesti tuojille, käyttäjille ja viejille annettiin tilaisuus toimittaa näyttö, jolla vientihintojen laskua ja jälleenmyyntihintojen muuttumattomuutta unionissa toimenpiteiden käyttöönoton jälkeen voidaan perustella muilla syillä kuin polkumyyntitullin absorptiolla.
            
         
               (26)
            
            
               Yksi vientiä harjoittava tuottaja väitti – ja toisti saman väitteen päätelmien ilmoittamisen jälkeen – että vientihintojen lasku ei johtunut absorptiosta vaan tehokkaista tuotantomenetelmistä, mittakaavaeduista ja kilpailun lisääntymisestä tarkasteltavana olevan tuotteen osalta. Tämän seurauksena tuotantokustannukset ja vientihinnat olivat laskeneet.
            
         
               (27)
            
            
               Komissio hylkäsi tämän väitteen. Tämä väite viittaa tuotantokustannuksiin, ja se voidaan ottaa huomioon ainoastaan normaaliarvon uudelleentarkastelussa. Perusasetuksen 12 artiklan 5 kohdan mukaan väitetyt normaaliarvon muutokset otetaan kuitenkin huomioon ainoastaan, jos komissiolle toimitetaan täydelliset tiedot tarkistetuista normaaliarvoista. Näin ei ollut, koska kumpikaan otokseen valituista yritysryhmistä ei ollut pyytänyt normaaliarvojen uudelleentarkastelua perusasetuksen 12 artiklan 5 kohdan ja tutkimuksen uudelleen aloittamista koskevan ilmoituksen 5.1.1 kohdan a alakohdan mukaisesti. Näin ollen tuotantokustannuksia ei tarkistettu absorptiotutkimusajanjakson osalta, ja tutkimus rajoittuu edelleen vain vientihintojen tarkasteluun. Väitettä, joka koskee tuotantokustannusten ja/tai normaaliarvon muutoksia, voidaan käsitellä vain perusasetuksen 11 artiklan 3 kohdan mukaisessa välivaiheen tarkastelussa.
            
         
               (28)
            
            
               Päätelmistä ilmoittamisen jälkeen yksi vientiä harjoittava tuottaja väitti, etteivät sen vientihinnat olleet laskeneet tai etteivät ne olleet laskeneet ainakaan samassa määrin kuin otokseen valittujen yritysten vientihinnat. Lisäksi se väitti, etteivät otokseen valittujen kahden kiinalaisen viejän vientihintojen ilmeinen lasku ja niiden polkumyynti- ja vahinkomarginaalin uudelleenlaskenta voi muodostaa perustaa sen yksilöllisen uuden polkumyyntitullin uudelleenarvioinnille. Tämän vuoksi se pyysi yksilöllistä tarkastelua perusasetuksen 12 artiklan 2 kohdan ja 17 artiklan 3 kohdan mukaisesti.
            
         
               (29)
            
            
               Komissio hylkäsi tämän väitteen. Kyseinen vientiä harjoittava tuottaja ei toiminut tässä tutkimuksessa yhteistyössä eikä toimittanut tarvittavia tietoja vireillepanoilmoituksessa asetetuissa määräajoissa. Perusasetuksen 12 artiklan 4 kohdan mukaisesti uusi tutkimus on suoritettava nopeasti, ja se on tavallisesti saatettava päätökseen kuuden kuukauden kuluessa vireillepanopäivästä. Nämä uudet tutkimukset on joka tapauksessa aina saatettava päätökseen yhdeksän kuukauden kuluessa vireillepanosta. Yksilöllistä tarkastelua pyydettiin vasta menettelyn myöhäisessä vaiheessa päätelmien ilmoittamisen jälkeen, minkä vuoksi tarkastelu estäisi tutkimuksen loppuun saattamisen oikea-aikaisesti.
            
         
               (30)
            
            
               Yksi tuoja/käyttäjä väitti, ettei EU:lla ollut aurinkopaneeleissa käytettävän lasin tuotannonalalla etenkään laadukkaan lasin riittävää tarjontaa EU:n aurinkomoduulialan kysyntää varten, minkä vuoksi se vastusti lisätoimenpiteiden käyttöönottoa. Lisäksi se väitti, että polkumyynnin vastaiset lisätoimenpiteet johtaisivat aurinkomoduulien tuotannon siirtymiseen EU:n ulkopuolelle.
            
         
               (31)
            
            
               Komissio hylkäsi molemmat väitteet. Ensinnäkin nämä väitteet kuuluisivat unionin etua koskevaan tarkasteluun, jota ei toteuteta uudelleen vireille pannussa absorptiotutkimuksessa. Toiseksi käyttäjä pystyi kyselyvastauksensa mukaan hankkimaan absorptiotutkimusajanjakson aikana 100 prosenttia tarvitsemastaan aurinkopaneeleissa käytettävästä lasista EU:n ja kolmansien maiden valmistajilta. Sen vuoksi tätä väitettä ei ole riittävällä tavalla perusteltu. Sama pätee väitteeseen, jonka mukaan lisätoimenpiteiden käyttöönotto pakottaisi EU:n aurinkomoduulien valmistajat ulkoistamaan tuotantoaan EU:n ulkopuolelle. Tämä skenaario vaikuttaa epätodennäköiseltä. Kuten alkuperäisessä tutkimuksessa todettiin, aurinkopaneeleissa käytettävän lasin osuus aurinkomoduulin tuotantokustannuksista on pieni, 6–8 prosenttia. Toimenpiteiden korottamisella on näin ollen vain vähäinen vaikutus aurinkomoduulien kokonaiskustannuksiin, suuruusluokaltaan 2–3 prosenttia.
            
         2.   Polkumyynti
   
   
               (32)
            
            
               Sen jälkeen, kun absorptio oli todettu kummankin yritysryhmän osalta, polkumyyntimarginaalit laskettiin uudelleen.
            
         2.1   Vientihinnat
   
   
               (33)
            
            
               Kaikki otokseen valittujen vientiä harjoittavien tuottajien myynti oli tapahtunut etuyhteydettömille asiakkaille unionissa. Vientihinnat määritettiin sen vuoksi perusasetuksen 2 artiklan 8 kohdan mukaisesti tarkasteltavana olevasta tuotteesta tosiasiallisesti maksetun tai maksettavan hinnan perusteella.
            
         2.2   Vertailu
   
   
               (34)
            
            
               Komissio vertaili alkuperäisessä tutkimuksessa määritettyä normaaliarvoa ja vientihintaa noudettuna lähettäjältä -tasolla. Polkumyyntimarginaalit määritettiin vertailemalla otokseen valittujen viejien yksilöllisiä vientihintoja noudettuna lähettäjältä -tasolla vertailumaan tuottajan kotimaan myyntihintoihin tai, tapauksen mukaan, laskennalliseen normaaliarvoon.
            
         
               (35)
            
            
               Jotta normaaliarvon ja vientihinnan vertailu olisi tasapuolista, hintoihin ja niiden vertailukelpoisuuteen vaikuttavat erot otettiin asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti.
            
         
               (36)
            
            
               Tällä perusteella tehtiin oikaisuja kuljetus-, merirahti-, vakuutus-, käsittely-, lastaus- ja liitännäiskustannusten sekä vientitullien ja palkkioiden huomioon ottamiseksi kaikissa tapauksissa, joissa niiden osoitettiin vaikuttavan hintojen vertailukelpoisuuteen.
            
         2.3   Polkumyyntimarginaali
   
   
               (37)
            
            
               Polkumyyntimarginaalit määritettiin otokseen valituille vientiä harjoittaville tuottajille perusasetuksen 2 artiklan 11 ja 12 kohdan mukaisesti vertaamalla Turkissa samankaltaisen tuotteen kullekin tuotelajille määritettyä painotettua keskimääräistä laskennallista normaaliarvoa alkuperäisellä tutkimusajanjaksolla ja kullekin yritykselle määritettyä tarkasteltavana olevan tuotteen vastaavan tuotelajin painotettua keskimääräistä vientihintaa absorptiotutkimusajanjaksolla ilmaistuna prosentteina CIF-hinnasta unionin rajalla tullaamattomana.
            
         
               (38)
            
            
               Tämän tuloksena Xinyi-ryhmän polkumyyntimarginaali kasvoi alkuperäisen tutkimusajanjakson ja absorptiotutkimusajanjakson välillä 83,1 prosentista 122,2 prosenttiin ja Flat Glass -ryhmän polkumyyntimarginaali 90,1 prosentista 122,4 prosenttiin.
            
         3.   Vahingon korjaava taso
   
   
               (39)
            
            
               Perusasetuksen 9 artiklan 4 kohdassa säädetyn alhaisemman tullin säännön mukaisesti ja koska alkuperäiset toimenpiteet perustuivat vahingon korjaavaan tasoon, vahinkomarginaalit laskettiin uudelleen.
            
         
               (40)
            
            
               Vahingon korjaava taso määritettiin vertaamalla otokseen valittujen yhteistyössä toimineiden vientiä harjoittavien tuottajien painotettua keskimääräistä tuontihintaa absorptiotutkimusajanjaksolla ja otokseen valittujen unionin tuottajien unionin markkinoilla myymän samankaltaisen tuotteen painotettua keskimääräistä vahinkoa aiheuttamatonta hintaa alkuperäisellä tutkimusajanjaksolla. Vertailun tuloksena saatu hinnanero ilmaistiin sitten prosentteina painotetusta keskimääräisestä CIF-tuontiarvosta.
            
         
               (41)
            
            
               Päätelmistä ilmoittamisen jälkeen yksi vientiä harjoittava tuottaja kyseenalaisti komission käyttämän menetelmän tarkkuuden. Tämän havainnollistamiseksi se väitti, että vaikka vientihinnat olisivat pysyneet absorptiotutkimusajanjaksolla ennallaan alkuperäisen tutkimusajanjakson hintoihin verrattuna, vahingon korjaava taso olisi noussut.
            
         
               (42)
            
            
               Komissio hylkäsi tämän väitteen. Kyseinen vientiä harjoittava tuottaja vahvisti, että sen vientihinnat olivat laskeneet absorptiotutkimusajanjakson aikana. Näin ollen absorptiota voitiin todeta tapahtuneen, minkä vuoksi polkumyynti- ja vahinkomarginaalit oli laskettava uudelleen.
            
         
               (43)
            
            
               Tämän perusteella Xinyi-ryhmän vahinkomarginaali nousi 39,3 prosentista 107,00 prosenttiin ja Flat Glass -ryhmän 42,1 prosentista 112,5 prosenttiin.
            
         D.   PÄÄTELMÄT
   
   
               (44)
            
            
               Edellä esitettyjen tosiseikkojen ja huomioiden pohjalta komissio totesi, että otokseen valitut vientiä harjoittavat tuottajat absorboivat voimassa olleen polkumyyntitullin. Näin ollen Kiinasta peräisin olevan aurinkopaneeleissa käytettävän lasin tuonnissa käyttöön otettuja polkumyynnin vastaisia toimenpiteitä olisi muutettava perusasetuksen 12 artiklan 3 kohdan mukaisesti.
            
         
      Toimenpiteen uusi taso
   
   
               (45)
            
            
               Perusasetuksen 9 artiklan 4 kohdassa säädetyn alhaisemman tullin säännön mukaisesti komissio vertasi ensin vahinkomarginaaleja ja polkumyyntimarginaaleja. Tullien määrä olisi asetettava vahinkomarginaalien suuruiseksi. On kuitenkin otettava huomioon, että käyttöön otettavan uuden polkumyyntitullin määrä saa perusasetuksen 12 artiklan 3 kohdan viimeisen virkkeen mukaan olla enintään kaksinkertainen alun perin käyttöön otetun tullin määrään verrattuna.
            
         
               (46)
            
            
               Koska tällä tutkimuksella ei ole vaikutusta tukien vastaiseen tutkimukseen, uuden polkumyyntitullin määrittäminen edellyttää tasoitustullin vähentämistä.
            
         
               (47)
            
            
               Näin ollen Flat Glass -ryhmän uusi polkumyyntitulli on 71,4 prosenttia (eli nykyisin sovellettava 42,1 prosentin vahinkomarginaali kaksinkertaisena, josta vähennetään 12,8 prosentin tasoitustulli) ja Xinyi-ryhmän uusi polkumyyntitulli on 75,4 prosenttia (eli nykyisin sovellettava 39,3 prosentin vahinkomarginaali kaksinkertaisena, josta vähennetään 3,2 prosentin tasoitustulli).
            
         
               (48)
            
            
               Koska kiinalaisten vientiä harjoittavien tuottajien yhteistyöaste oli korkea, ”kaikkia muita yrityksiä” koskeva tulli asetettiin otokseen valittuihin tai tutkimuksessa yhteistyössä toimiviin yrityksiin sovellettavan korkeimman tullin tasolle. ”Kaikkia muita yrityksiä” koskevaa tullia sovelletaan niihin yrityksiin, jotka eivät olleet toimineet tutkimuksessa yhteistyössä, lukuun ottamatta yrityksiä, jotka toimivat yhteistyössä alkuperäisessä tutkimuksessa ja joihin sovelletaan yksilöllistä tullia. Niiden uuden polkumyyntitullin määräksi asetetaan niihin nykyisin sovellettava vahinkomarginaali kaksinkertaisena, josta on vähennetty sovellettava tasoitustulli.
            
         
               (49)
            
            
               Jäljempänä olevassa taulukossa lueteltujen yhteistyössä toimineiden ja otokseen kuulumattomien yritysten polkumyynti- ja vahinkomarginaalit laskettiin painotettuna keskiarvona otokseen valituista yrityksistä. Määritettäessä uutta polkumyyntitullia asetettiin rajaksi nykyisin sovellettava vahinkomarginaali kaksinkertaisena, josta on vähennetty sovellettava tasoitustulli.
            
         
               (50)
            
            
               Yksi yhteistyöhön osallistumaton vientiä harjoittava tuottaja, joka toimi yhteistyössä alkuperäisessä tutkimuksessa, väitti, ettei ollut riittävää oikeudellista perustaa sen voimassa olevan polkumyyntitullin korottamiseksi, tai vaihtoehtoisesti, ettei ollut riittävää oikeudellista perustaa korottaa polkumyyntitulleja niin paljon kuin komissio oli ehdottanut.
            
         
               (51)
            
            
               Komissio hylkäsi tämän väitteen. Voimassa olevien toimenpiteiden muuttamisen oikeusperusta on perusasetuksen 12 artiklan 3 kohta, jonka mukaan käyttöön otetun polkumyyntitullin määrä saa olla enintään kaksinkertainen alun perin käyttöön otetun tullin määrään verrattuna. Tämä tuottaja ei toiminut yhteistyössä tässä tutkimuksessa, ja siksi siihen olisi normaalitapauksessa sovellettava jäännöstullia. Perusasetuksen 12 artiklan 3 kohdan mukaisesti, kuten edellä johdanto-osan 48 kappaleessa todetaan, kyseisen tuottajan uudeksi polkumyyntitullin määräksi vahvistetaan kuitenkin siihen nykyisin sovellettava vahinkomarginaali kaksinkertaisena, josta on vähennetty sovellettava tasoitustulli.
            
         
               (52)
            
            
               Vapaasti unionin rajalla tullaamattomana -nettohintaan sovellettava tarkistettu polkumyyntitulli on seuraava:
               
                           Yritys
                        
                        
                           Uusi polkumyyntimarginaali
                        
                        
                           Uusi vahinkomarginaali
                        
                        
                           Perusasetuksen 12 artiklan 3 kohdan mukainen yläraja (ks. johdanto-osan 45 kappale)
                        
                        
                           Tasoitustulli
                           (ei muutoksia)
                        
                        
                           Tarkistettu lopullinen polkumyyntitulli
                        
                     
                           Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
                        
                        
                           122,4 %
                        
                        
                           112,5 %
                        
                        
                           84,2 %
                        
                        
                           12,8 %
                        
                        
                           71,4 %
                        
                     
                           Xinyi PV Products (Anhui) Holdings Ltd
                        
                        
                           122,2 %
                        
                        
                           107,0 %
                        
                        
                           78,6 %
                        
                        
                           3,2 %
                        
                        
                           75,4 %
                        
                     
                           Zhejiang Hehe Photovoltaic Glass Technology Co., Ltd
                        
                        
                           122,4 %
                        
                        
                           112,5 %
                        
                        
                           52,4 %
                        
                        
                           17,1 %
                        
                        
                           35,3 %
                        
                     
                           Henan Yuhua New Material Co., Ltd
                        
                        
                           122,4 %
                        
                        
                           112,5 %
                        
                        
                           34,2 %
                        
                        
                           16,7 %
                        
                        
                           17,5 %
                        
                     
                           Wuxi Haida Safety Glass Co., Ltd
                        
                        
                           122,4 %
                        
                        
                           112,0 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Avic Sanxin Sol-Glass Co. Ltd and Avic (Hainan) Special Glass Material Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Dongguan CSG Solar Glass Co., Ltd
                        
                        
                           122,4 %
                        
                        
                           112,0 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Novatech Glass Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Pilkington Solar Taicang, Limited
                        
                        
                           122,4 %
                        
                        
                           112,0 %
                        
                        
                           73 %
                        
                        
                           12,4 %
                        
                        
                           60,6 %
                        
                     
                           Henan Ancai Hi-Tech Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           17,1 %
                        
                        
                           55,9 %
                        
                     
                           Henan Succeed Photovoltaic Materials Corporation
                        
                        
                           122,4 %
                        
                        
                           112,5 %
                        
                        
                           73 %
                        
                        
                           17,1 %
                        
                        
                           55,9 %
                        
                     
                           Zibo Jinxing Glass Co., Ltd
                        
                        
                           122,4 %
                        
                        
                           112,5 %
                        
                        
                           73 %
                        
                        
                           17,1 %
                        
                        
                           55,9 %
                        
                     
                           Kaikki muut yritykset
                        
                        
                           122,4 %
                        
                        
                           112,5 %
                        
                        
                           84,2 %
                        
                        
                           17,1 %
                        
                        
                           67,1 %
                        
                     
         
               (53)
            
            
               Tässä asetuksessa säädetyt toimenpiteet ovat asetuksen (EY) N:o 1225/2009 15 artiklan 1 kohdalla perustetun komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Korvataan täytäntöönpanoasetuksen (EU) N:o 470/2014, sellaisena kuin se on muutettuna täytäntöönpanoasetuksella (EU) 2015/588, 1 artiklan 2 kohta seuraavasti:
   
      ”2.   Vapaasti unionin rajalla tullaamattomana -nettohintaan sovellettava lopullinen polkumyyntitulli on jäljempänä lueteltujen yritysten tuottamien 1 kohdassa kuvattujen tuotteiden osalta seuraava:
      
                  Yritys
               
               
                  Lopullinen polkumyyntitulli
               
               
                  Taric-lisäkoodi
               
            
                  Zhejiang Jiafu Glass Co., Ltd; Flat Solar Glass Group Co., Ltd; Shanghai Flat Glass Co., Ltd
               
               
                  71,4 %
               
               
                  B945
               
            
                  Xinyi PV Products (Anhui) Holdings Ltd
               
               
                  75,4 %
               
               
                  B943
               
            
                  Zhejiang Hehe Photovoltaic Glass Technology Co., Ltd
               
               
                  35,3 %
               
               
                  B944
               
            
                  Henan Yuhua New Material Co., Ltd
               
               
                  17,5 %
               
               
                  B946
               
            
                  Henan Ancai Hi-Tech Co., Ltd
               
               
                  55,9 %
               
               
                  B947
               
            
                  Henan Succeed Photovoltaic Materials Corporation
               
               
                  55,9 %
               
               
                  B948
               
            
                   
               
               
                   
               
               
                   
               
            
                  Avic Sanxin Sol-Glass Co. Ltd and Avic (Hainan) Special Glass Material Co., Ltd
               
               
                  60,6 %
               
               
                  B949
               
            
                  Wuxi Haida Safety Glass Co., Ltd
               
               
                  60,6 %
               
               
                  B950
               
            
                  Dongguan CSG Solar Glass Co., Ltd
               
               
                  60,6 %
               
               
                  B951
               
            
                  Pilkington Solar Taicang, Limited
               
               
                  60,6 %
               
               
                  B952
               
            
                  Zibo Jinxing Glass Co., Ltd
               
               
                  55,9 %
               
               
                  B953
               
            
                  Novatech Glass Co., Ltd
               
               
                  60,6 %
               
               
                  B954
               
            
                  Kaikki muut yritykset
               
               
                  67,1 %
               
               
                  B999”
               
            
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan jäsenvaltioissa perussopimusten mukaisesti.
      Tehty Brysselissä 13 päivänä elokuuta 2015.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 343, 22.12.2009, s. 51.
   
      (2)  Komission täytäntöönpanoasetus (EU) N:o 470/2014, annettu 13 päivänä toukokuuta 2014, lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta (EUVL L 142, 14.5.2014, s. 1).
   
      (3)  Komission täytäntöönpanoasetus (EU) 2015/588, annettu 14 päivänä huhtikuuta 2015, lopullisen polkumyyntitullin käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa ja kyseisessä tuonnissa käyttöönotetun väliaikaisen tullin lopullisesta kantamisesta annetun täytäntöönpanoasetuksen (EU) N:o 470/2014 muuttamisesta (EUVL L 98, 15.4.2015, s. 6).
   
      (4)  Komission täytäntöönpanoasetus (EU) N:o 471/2014, annettu 13 päivänä toukokuuta 2014, lopullisten tasoitustullien käyttöönotosta Kiinan kansantasavallasta peräisin olevan aurinkopaneeleissa käytettävän lasin tuonnissa (EUVL L 142, 14.5.2014, s. 23).
   
      (5)  EUVL C 457, 19.12.2014, s. 9.